L'Associació Lilith d'Alaquàs rep el Premi Clara Campoamor 2017
08/03/2017

# L'Associació Lilith d'Alaquàs rep el Premi Clara Campoamor 2017

*   08/03/2017
*   [Drets](/categoria/22/0/drets)
*   [Imprimir](#)
*   Compartir
*    https://www.alaquas.org/documento.asp?id\_do=16048

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16048%2F0&title=Ajuntament%20d%27Alaqu%C3%A0s.%20Premsa.L%27Associaci%C3%B3%20Lilith%20d%27Alaqu%C3%A0s%20rep%20el%20Premi%20Clara%20Campoamor%202017)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16048/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16048/08032017foto_premiades_Form_4.jpg)](https://www.alaquas.org/ficheros/documentos/2017/2/16048/08032017foto_premiades_Form_10.jpg "<a href='https://www.alaquas.org/ficheros/documentos/2017/2/16048/08032017foto_premiades_Form_10.jpg' target=_blank><i class='fa fa-external-link' aria-hidden='true'></i>.L'Associació Lilith d'Alaquàs rep el Premi Clara Campoamor 2017</a>")

L'Alcaldessa d'Alaquàs, Elvira García Campos, com a presidenta del Consell de Dones, lliura el guardó a les seues representants en un acte emotiu que reconeix el treball a favor de la igualtat de les dones i la lluita contra la violència de gènere

El Premi Clara Campoamor 2017 ha estat enguany per a l’associació Lilith, una associació de dones incansable i lluitadora que s’ha convertit en un exemple a seguir pel treball realitzat a favor de les dones i sobretot amb les dones víctimes de violència masclista. El guardó es va lliurar ahir dimarts 7 de març al Castell d’Alaquàs en un acte emotiu organitzat cada any amb motiu de la programació del Dia Internacional de la Dona.

L’Alcaldessa d’Alaquàs, Elvira García Campos, com a presidenta del Consell de Dones, va ser l’encarregada de lliurar este premi que atorga cada any este col·lectiu per tal de fer reflexionar la ciutadania sobre les polítiques encaminades a la igualtat d’oportunitats. En la seua intervenció, va destacar el “caràcter reivindicatiu i de denúncia en contra de les violències que ha demostrat des dels seus inicis aquesta associació” i va fer un repàs per la història del col·lectiu, tot i destacant la seua activa participació en la posada en marxa d’iniciatives com els reconeixements obtinguts.

A continuació, les representants del col·lectiu van agrair este premi i van explicar la trajectòria d’aquesta associació de dones supervivents de la violència masclista, sense ànim de lucre, feminista i no assistèncialista creada l’any 2014 amb la intenció de cobrir un espai diferent en el teixit associatiu de dones del municipi, assumint un caràcter reivindicatiu i de denúncia en contra de les violències exercides cap a les dones tant a nivell individual, social i estructural.

Lilith forma part de la Coordinadora Feminista de València i del Consell de Dones d’Alaquàs, de forma activa com en l’elaboració de propostes. Van estar pioners en la realització del primer Encontre Estatal de Dones Sobrevivents a la violència masclista realitzat l’any 2016. Han participat en multitud d’activitats i amb tan sols tres anys de trajectòria han aconseguit premis com el I Premi al projecte interassociatiu de la Fundació Horta Sud, el Premi a la Trajectòria Impulsa “2”, Premi Artic per la tasca social, Premi pel millor pla d’empresa de la Fundació per la Justícia i Premi al Projecte del I Encontre Estatal de Dones Sobrevivents que atorga l’Horta Sud.

**Premi Clara Campoamor d’Alaquàs**

Els Premis Clara Campoamor d’Alaquàs s’atorguen anualment per fer reflexionar la ciutadania sobre les polítiques encaminades a la igualtat d’oportunitats. Es tracta d’una iniciativa del Consell de Dones d’Alaquàs constituïda ara fa onze anys per reconèixer tant a institucions públiques com a col·lectius ciutadans, el seu treball a favor de la igualtat de les dones i en la lluita contra la violència de gènere.

Han rebut premi al llarg d’aquests anys la Junta de Comunitats de Castella la Manxa, Amnistia Internacional en la Comunitat Valenciana, la filòsofa Amelia Valcárcel, la Síndica de Greuges Emilia Caballero Álvarez, la Plataforma de Dones Artistes contra la Violència de Gènere, les associacions de dones d’Alaquàs, la Federació de Dones Progresistes, l’Escola de Ciutadania en Femení Maria Moliner, la Doctora Anna Lluch, Mans Unides d'Alaquàs i la Coordinadora Feminista de València.